Diari Oficial de la Generalitat Valenciana


Sumari del DOGV 9460, del 31-10-2022 (2022/9834)

RESOLUCIÓ de 24 d'octubre de 2022, de la Direcció General de Centres Docents, per la qual es dicten instruccions per a cursar determinades matèries de modalitat de Batxillerat al Centre Específic d'Educació a Distància (CEED).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9834


Data del document
:   24-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 24 d'octubre de 2022, de la Direcció General de Centres Docents, per la qual es dicten instruccions per a cursar determinades matèries de modalitat de Batxillerat al Centre Específic d'Educació a Distància (CEED). [2022/9834]  
D'acord amb el que es disposa en el Decret 108/2022, de 5 d'agost, del Consell, pel qual s'estableixen l'ordenació i el currículum de Batxillerat, capítol II i apartats 4, 5 i 6:  
  
«4. En tot cas, l'alumnat pot triar entre la totalitat de les matèries pròpies de la modalitat que cursa. A aquest efecte, els centres han d'oferir la totalitat de les matèries específiques de les modalitats i, si escau, vies que oferisquen. Només es pot limitar l'elecció de matèries per part de l'alumnat quan hi haja un número insuficient d'aquest, segons criteris objectius establits prèviament per la conselleria competent en matèria d'educació.  
5. Quan l'oferta de matèries de qualsevol de les modalitats en un centre quede limitada per raons organitzatives, la conselleria competent en matèria d'educació facilitarà que es puga cursar alguna matèria mitjançant la modalitat d'educació a distància, segons el procediment establit mitjançant resolució de la direcció general competent en matèria de centres docents.  
6. Si l'oferta de vies de la modalitat d'Arts en un mateix centre queda limitada per raons organitzatives, el que s'ha regulat en l'apartat anterior haurà d'entendre's aplicable a les matèries que integren la via oferida.»  
Per a fer efectiu el que s'estableix en aquests preceptes i perquè l'alumnat afectat per aquests puga cursar alguna matèria mitjançant la modalitat d'educació a distància a través del CEED, resolc:  
  
Primer  
L'alumnat matriculat de Batxillerat en un centre sostingut amb fons públics de la Comunitat Valenciana en qualsevol de les modalitats autoritzades en aquest i que no puga matricular-se d'alguna matèria pròpia de la modalitat cursada, pel fet que el centre no haja pogut oferir-la per raons organitzatives, podrà cursar-la en el CEED.  
  
Segon  
El procediment establit per a això serà el següent:  
a) L'alumnat, o els seus representants legals si és menor d'edat, presentarà la sol·licitud davant el director o directora del centre docent d'origen mitjançant el model que s'adjunta en l'annex d'aquesta circular.  
b) La direcció del centre, després de comprovar la veracitat de les dades i el motiu pel qual l'alumnat ha de cursar aquesta matèria en el CEED, donarà el vistiplau i remetrà aquesta sol·licitud a la direcció del CEED, que inscriurà l'alumnat en les matèries sol·licitades i ho comunicarà al centre sol·licitant i a la inspecció del CEED.  
  
Tercer  
 L'alumnat continuarà matriculat en el centre d'origen de totes les matèries, fins i tot les que curse al CEED.  
L'alumnat seguirà els estudis de les matèries cursades al CEED mitjançant la modalitat d'educació a distància pròpia d'aquest centre. Aquest alumnat serà avaluat d'acord amb els criteris establerts en les programacions didàctiques d'aquestes matèries del CEED.  
  
Quart  
El CEED traslladarà l'avaluació d'aquestes matèries, juntament amb els corresponents informes, a la direcció del centre d'origen perquè les qualificacions obtingudes es traslladen a la sessió d'avaluació final del grup al qual pertany l'alumnat. Aquestes qualificacions figuraran en els documents d'avaluació, en els quals es farà constar, mitjançant diligència, que aquestes matèries s'han cursat i avaluat al CEED.  
  
València, 24 d'octubre de 2022.- El director general de Centres Docents: José Joaquín Carrión Candel.